
สาระน่ารู้เกี่ยวกับไฟป่าและหมอกควัน
ความหมายของไฟป่า    

ไฟป่า  หมายถึง  ไฟที่เกิดจากสาเหตุใดก็ตาม  
แล้วลุกลามไหม้ในป่าได้  โดยอิสระปราศจากการควบคุมไม่ว่าไฟจะลุกลามไหม้ในป่าธรรมชาติหรือสวนป่า
สาเหตุของการเกิดไฟป่า
       
ปัจจุบันสาเหตุการเกิดไฟป่าในประเทศไทย
เกือบทั้งหมดเนื่องมาจาก  การกระทำของมนุษย์ ไฟป่าจะเกิดจากสาเหตุธรรมชาติน้อยมาก  เนื่องจากประเทศไทยเป็นประเทศเกษตรกรรม พื้นที่และพื้นที่เพาะปลูกส่วนหนึ่งของราษฎรอยู่ในเขตป่าสงวนแห่งชาติ
สาเหตุการเกิดไฟป่า  พบสาเหตุดังนี้  คือ 

1.  จุดไฟโดยวัตถุประสงค์อย่างใดอย่างหนึ่ง 
  1.1  เผาไร่เพื่อเตรียมพื้นที่เพาะปลูก  

  1.2  เผาป่า  เพื่อเก็บหาของป่า 
  1.3  ล่าสัตว์  เพื่อให้สัตว์หนีจากที่หลบซ่อน
  1.4  เพื่อความสะดวกในการเดินป่า 
  1.5  เลี้ยงสัตว์  เผาป่าเพื่อให้หญ้าอ่อนแตกเป็นอาหาร
  1.6  การพักแรมในป่า  จุดเพื่อหุงต้มอาหาร
  1.7  จุดเพื่อกลั่นแกล้ง  กรณีเกิดการขัดแย้ง  

เมื่อเกิดไฟไหม้เราทำอย่างไร ?

เมื่อเกิดไฟไหม้รายเล็กที่สามารถดับได้ให้รีบดับทันทีโดยใช้น้ำดับ หรือใช้น้ำยาเคมีดับเพลิงที่เทศบาลตำบลบ้านนา จัดหา .ติดตั้งไว้ถ้าเป็นไฟขนาดใหญ่ใหญ่  ไม่สามารถดับได้ ให้แจ้งงานเจ้าหน้าที่ เทศบาลตำบลบ้านนา  โดยด่วน ที่  074-606049 / 093-6975204
การใช้น้ำยาเคมีดับเพลิง
- ยกออกจากที่ตั้ง
- ดึงสลักออก
- ปลดสายฉีดอก

- จับหัวฉีด กดฉีดไปที่ฐานของเพลิง 
  ห่างประมาณ 2-4 เมตร

แจ้ง 074-606049
สำนักปลัด เทศบาลตำบลบ้านนา

           การป้องกันอัคคีภัย


ความเสียหายที่เกิดจากอัคคีภัย เป็นการยากที่จะควบคุมและป้องกันมิให้เกิดอัคคีภัยขึ้นได้อย่างเด็ดขาด และเสมอไป เพราะเปรียบเสมือน “ศัตรูที่ไม่รู้จักหลับ” และความประมาทเลินเล่อของผู้ประกอบกิจการเป็นจำนวนมากย่อม “ไม่มีวันใดก็วันหนึ่ง” จึงควรที่จะต้องช่วยกันป้องกันอัคคีภัย

ในการป้องกันอัคคีภัยจะมีสิ่งที่ควรปฏิบัติเฉพาะเรื่องเฉพาะอย่างอีกมากมาย แต่ก็มีหลักการง่ายๆ ในการป้องกัน 5 ประการ คือ

1. การจัดระเบียบเรียบร้อยภายในและภายนอกอาคาร ให้ดี เช่น การขจัดสิ่งรกรุงรังภายในอาคาร บ้านเรือนให้หมด เก็บรักษาสิ่งที่อาจจะเกิดอัคคีภัยได้ง่ายไว้ให้เป็นสัดเป็นส่วน เช่น กระดาษ เศษไม้ผุ ฯลฯ อย่ากองไว้ในบ้านเรือนใกล้บ้านเป็นอันขาด

2. การตรวจตราซ่อมบำรุงบรรดาสิ่งที่นำมาใช้ในครัวเรือน เช่น สายไฟฟ้า ให้ตรวจดูสายไฟฟ้าภายในบ้านหากชำรุดหรือหมดสภาพ ขอให้เปลี่ยนสายไฟฟ้าใหม่ให้เหมาะสมกับการใช้ไฟฟ้าในอาคารบ้านเรือนของท่านเองอย่าให้เข้าสุภาษิตที่ว่า “โจรปล้นสิบครั้ง ไม่เท่ากับไฟไหม้ครั้งเดียว “



3. อย่าฝ่าฝืนข้อห้ามที่จิตสำนึกพึงระวัง เช่น 
  -  อย่าปล่อยให้เด็กเล่นไฟ
   -  อย่าจุดธูปเทียนบูชาพระทิ้งไว้
 -  อย่าวางก้นบุหรี่ที่ขอบจานเขี่ยบุหรี่ หรือขยี้ดับ ไม่หมด
 -  อย่าใช้เครื่องต้มน้ำไฟฟ้าแล้วเสียบปลั๊กจนน้ำ แห้ง
 -  อย่าหมกเศษผ้าขี้ริ้ว วางไม้กวาดดอกหญ้า 
    หรือซุกเศษกระดาษไว้หลังตู้เย็น
 -  อย่าจุดหรือเผาขยะมูลฝอย หญ้าแห้ง โดยไม่มี  คนดูแล
  -  อย่าเสียบปลั๊กไฟฟ้าทิ้งไว้
4. ความร่วมมือที่ดีจะต้องปฏิบัติตามคำแนะนำ
ที่เจ้าหน้าที่ดับเพลิงได้ให้ไว้ และปฏิบัติไว้เพื่อความปลอดภัย จากงานป้องกันและบรรเทาสาธารณภัย เทศบาลตำบลท่าซุง
5. ประการสุดท้าย จะต้องมีน้ำในตุ่มเตรียมไว้สำหรับสาดรถเพื่อให้อาคารเปียกชุ่มก่อนไฟจะมาถึง เตรียมทรายและถังดับเพลิงเคมีไว้ให้ถูกที่ถูกทางสำหรับดับเพลิงชั้นต้น และต้องรู้จักการใช้เครื่องดับเพลิงด้วย
บัญญัติ  10 ประการ    

เพื่อช่วยเหลือตนเอง เมื่อเกิดเพลิงไหม้ในอาคารบ้านเรือน และตึกแถว

1. ควบคุมสติให้ได้อย่าตื่นเต้นตกใจ

2. ดึงอุปกรณ์แจ้งเหตุด้วยมือในบริเวณใกล้เคียง

3. ถ้าเพลิงมีขนาดเล็ก พอที่จะดับเพลิงเองได้ให้ใช้ถังดับเพลิงเพื่อดับไฟ

4. หากไม่สามารถดับเพลิงได้ ให้รีบอพยพหนีออกจากพื้นที่ทันที และให้ปิดประตูห้องที่เกิดเพลิงไหม้

5. การหนีไฟให้ใช้บันไดเท่านั้นอย่าใช้ลิฟต์เด็ดขาด

6. หากบริเวณเส้นทางหนีไฟมีควันให้ก้มลงหมอบราบและคานไปบนพื้น

7. ในกรณีไฟไหม้เสื้อที่สวมใส่ ให้หยุดนิ่งล้มตัวลงและนอนกับพื้นใช้มือ 2 ข้าง ปิดหน้าและแขนแนบลำตัวกลิ้งตัวทับไฟกลับไปกลับมาจนกระทั่งเปลวไฟมอดดับ

8. หากต้องผ่านประตูใดๆ ก่อนเปิดประตู ให้ใช้มือแตะบานประตูหรือมือจับถ้ารู้สึกร้อน หรือมีควันลอดออกมาห้ามเปิดประตูเด็ดขาด

9. หากติดอยู่ภายในอาคาร ให้ใช้ผ้าชุบน้ำอุดตามช่องว่างรอบประตูและหน้าต่าง หรือเปิดหน้าต่างด้านนอกอาคารและใช้ผ้าโบกไปมาหรือไฟฉาย

10. ไม่ควรกลับเข้าไปในอาคารอีกให้แจ้งเจ้าหน้าที่ดับเพลิงทราบ เพื่อช่วยเหลือ
งานป้องกันและบรรเทาสาธารณภัย  สำนักปลัดเทศบาล

